open-index/open-wikipedia-markdown huggingface dataset:
Eye of the Sky

**Eye of the Sky** on 20. lokakuuta 2023 julkaistu suomalaisen heavy rock -yhtye Lazy Bonezin neljäs studioalbumi. Vuosien 2020-2023 aikana äänitetyllä albumilla esiintyy vierailevana artistina muun muassa Noora Louhimo ja Erkka Korhonen.

Kappaleesta *[[Shield of Pride]]* on julkaistu huhtikuussa 2022 Helsingissä kuvattu musiikkivideo, jossa sirkuspellen roolia näyttelee suomalainen tanssija ja koreografi Jorma Uotinen.

## Kappaleet

## Singlet
*2022 *[[Shield of Pride]]*
*2022 *[[Miss Gasoline]]*
*2023 *[[Welcome to the World (Lazy Bonezin kappale)|Welcome to the World]]*
*2023 *[[Said And Done (Lazy Bonezin kappale)|Said And Done]]*
*2023 *[[Lay to Rest]]* feat. Noora Louhimo
*2024 *[[Burn for Me]]*
*2024 *[[Shining (Lazy Bonezin kappale)|Shining]]*
*2024 *[[Screaming]]*
*2024 *[[Rain (Lazy Bonezin kappale)|Rain]]*

## Kokoonpano
*Tommi Salmela – laulu
*Jaakko Kauppinen – bassokitara, taustalaulu
*Markku Mähönen – kitara
*Mikko Niiranen – kitara
*Heikki Polvinen – koskettimet
*Topi Kosonen – rummut
*Janne Tolsa – koskettimet

;Vierailevat muusikot
* Noora Louhimo – laulu
* Jari Kettunen – rummut
* Tom Rask – rummut
* Erkka Korhonen – kitara
* Ari Hentunen – kitara
* Olli Moilanen – kitara
* Joona Rinne – kitara
* Juha Kinnunen – koskettimet
* Saku Solin – taustalaulu
* Pasi Kankkunen – taustalaulu
* Hanne Kivioja – taustalaulu

;Tuotanto
* Janne Tolsa – äänittäjä, miksaaja, masteroija
* Kimmo Ahola, Jaakko Kauppinen – *[[Shield of Pride]]* kappaleen miksaus
* Erkka Korhosen, Mikko Niirasen, Markku Mähösen, Ari Hentusen, Olli Moilasen, Joona Rinteen, Juha Kinnusen, Tom Raskin ja Hanne Kiviojan raidat äänitetty omissa kotistudioissa
* Jari Kettusen rummut äänittänyt Simo Manninen Kotkassa
* Janne Suhonen – kannet
* Marc Sabat – valokuvat

## Arvostelut
* Kaaoszine: 
* Rock Report: 

## Lähteet
Juovapetoahven

**Juovapetoahven** (*Bathybates vittatus*) on kirjoahventen (Cichlidae) heimoon ja petoahventen (*Bathybates*) sukuun kuuluva kalalaji. Sitä tavataan kotoperäisenä Tanganjikajärvessä, jossa se elää parvissa ja käyttää ravinnokseen pääasiassa sillejä. Juovapetoahven voi kasvaa enintään 42 senttimetrin mittaiseksi. Lajia pidetään akvaariokalana.

## Lähteet
Ravi (artisti)

**Ravi** (oik. **Ivar Christian Johansen**; s. 28. elokuuta 1976 Tønsberg) on norjalainen rap-artisti ja televisiojuontaja. Hän perusti vuonna 1994 Jaga Jazzist -yhtyeen Martin Horntvethin kanssa. Ravi lähti yhtyeestä vuonna 2001 ja oli sen jälkeen kosketinsoittajana Briskeby ja The Jessica Fletchers -yhtyeissä. Hän julkaisi yhteistyössä Anders Løvlien kanssa albumit *Lekr butik* (2004) ja *Den nye arbæidsdagn* (2004). Vuonna 2006 ilmestyi sooloalbumi *Kjøpr gitar* ja 2017 *Disoara*. Ravi on juontanut muun muassa musiikkiohjelmia *Landeplage*, *[[The X Factor (televisio-ohjelma)|X Factor]]* ja *[[Idols (TV-formaatti)|Idol]]*.
## Lähteet

## Aiheesta muualla
Daniela Melchior

**Daniela Melchior dos Reis Lopes Pereira** (s. 1. marraskuuta 1996 Almada) on portugalilainen näyttelijä ja malli. Hänet tunnetaan rooleistaan Cleo Cazo / Rotanpyytäjä 2 DC-elokuvassa *[[The Suicide Squad: Suicide Mission]]* ja Isabel Neves toimintaelokuvassa *[[Fast & Furious X]]*.

## Filmografia
### Elokuva
* 2018 : *[[The Black Book (2018 film)|The Black Book]]* ... La Fille
* 2018 : *[[Parque Mayer]]* ... Deolinda 
* 2021 : *[[The Suicide Squad: Suicide Mission]]* ... Cleo Cazo / Rotanpyytäjä 2
* 2022 : *[[Marlowe]]* ... Lynn Peterson
* 2023 : *[[Assassin Club]]* ... Sophie
* 2023 : *[[Guardians of the Galaxy Vol. 3]]* ... Ura
* 2023 : *[[Fast & Furious X]]* ... Isabel Neves

### Televisio
* 2014–2015 : *[[Mulheres]]* ... Viviana Gomes
* 2016 : *[[Massa Fresca]]* ... Carminho Santiago
* 2017 : *[[Ouro Verde]]* ... Cláudia Andrade
* 2018 : *[[A Herdeira]]* ... Ariana Franco
* 2018–2019 : *[[Valor da Vida]]* ... Isabel Vasconcellos
* 2019 : *[[O Livro Negro do Padre Dinis]]* ...  : La Fille
* 2021 : *[[Pecado]]* ... Maria Manuel

## Lähteet

## Aiheesta muualla
* 
*
Robert Brustein

**Robert Sanford Brustein** (21. huhtikuuta 1927 Brooklyn, New York, New York – 29. lokakuuta 2023 Cambridge, Massachusetts) oli yhdysvaltalainen näytelmäkirjailija, teatterikriitikko ja teatterien perustaja.

Brustein sai kandidaatin arvon Amherst Collegesta sekä maisterin ja filosofian tohtorin arvot Columbian yliopistosta. Hän toimi vuosina 1966–1979 Yale School of Draman dekaanina ja johti siellä perustamaansa Yale Repertory Theatrea. Vuonna 1979 Brustein siirtyi Harvardin yliopistoon, jossa opetti englantia ja perusti American Repertory Theaterin vuonna 1980. Hän erikoistui modernismiin. Hän jäi eläkkeelle American Repertory Theaterin taiteellisen johtajan tehtävistä vuonna 2002. Brustein sai vuonna 2011 järjestetyssä seremoniassa presidentti Barack Obamalta vuoden 2010 National Medal of Artsin. Hän sai uransa aikana monia muitakin palkintoja ja tunnustuksia. Hän sai paikan American Theater Hall of Famesta. Hänet valittiin jäseneksi American Academy of Arts and Lettersiin ja American Academy of Arts and Sciencesiin.

Brustein työskenteli useissa tuotannoissa myös näyttelijänä ja ohjaajana. Hän teki teatterisovituksia ja kirjoitti monia kirjoja teatterista sekä yhteiskunnasta. Brusteinin omia täysimittaisia näytelmiä ovat muiden muassa *Demons*, *The Face Life*, *Spring Forward, Fall Back* ja *Nobody Dies on Friday*. Hänen lyhyisiin näytelmiinsä kuuluvat *Poker Face*, *Chekhov on Ice* ja *Airport Hell*. Brustein kirjoitti myös teoksen *Shlemiel the First*, joka perustuu Isaac Bashevis Singerin tarinoihin ja johon on yhdistetty perinteistä klezmermusiikkia. Tämä kevyt, absurdi komedia kantaesitettiin American Repertory Theaterissa vuonna 1994. Modernismia Brustein käsitteli muun muassa teoksessa *The Theatre of Revolt*. Hänen muita kirjojaan ovat *Revolution as Theatre* ja *Letters to a Young Actor*. Hän julkaisi monia laitoksia esseistään ja arvosteluistaan; hän oli *[[The New Republic]]in* pitkäaikainen teatteriarvostelija. Vuonna 2009 Brustein julkaisi William Shakespearesta kirjan *The Tainted Muse: Prejudice and Presumption in Shakespeare and His Time*. Hän laati myös Shakespearen elämää ja työtä koskevan trilogian, jonka osat ovat *The English Channel* (Pulitzer-ehdokas), *Mortal Terror* ja *The Last Will*. Brustein oli voimakas ei-kaupallisen teatterin puolestapuhuja. Hän joutui vakaumuksellisuutensa johdosta usein kiistoihin kaupallisessa teatterissa vaikuttaneiden henkilöiden, kuten Samuel Beckettin ja August Wilsonin kanssa.

Brusteinin ensimmäinen vaimo oli näyttelijä Norma Brustein, joka kuoli vuonna 1979. Vuonna 1996 hän meni naimisiin Doreen Beinartin kanssa. Tämä avioliitto jatkui, kunnes Brustein kuoli 96-vuotiaana kotonaan Massachusettsin Cambridgessa. Brusteinilla oli poika Daniel, poikapuoli Peter ja tytärpuoli Jean.

## Lähteet
Ilanit

**Ilanit** (, oik. **Hanna Dresner-Tzakh**, , s. 17. syyskuuta 1947 Tel Aviv) on israelilainen laulaja. Hän oli Israelin suositumpia laulajia 1960-luvulta 1980-luvulle. Ilanit on julkaisut yli 50 vuotta kestäneellä urallaan yli 30 albumia.

## Elämä ja ura
Hanna Dresner syntyi Tel Avivissa Puolasta muuttaneille vanhemmille. Vuonna 1953 perhe muutti Brasiliaan, jossa Dresner oli mukana useissa paikallisissa musiikkiesityksissä. Tässä vaiheessa Dresner myös otti käyttöön taiteilijanimen Ilanit. Perhe muutti takaisin Israeliin vuonna 1960. Vuonna 1962 sionistijärjestö WIZO sekä israelilaislehti *Maariv* löysivät Ilanitin kyvyt. Ilanit liittyi trioon Gidi, Zach, & Hanna, joka pieneni myöhemmin duoksi Ilan & Ilanit. Duo julkaisi ensimmäisen albuminsa *Ilan Ilan* vuonna 1966.

Ilanit nimettiin Israelin parhaaksi naisartistiksi joka vuosi vuosina 1971–1977.

Vuonna 1973 Ilanit valittiin kaikkien aikojen ensimmäiseksi Israelin euroviisuedustajaksi. Ilanit edusti Israelia Eurovision laulukilpailussa kappaleella "Ey Sham" ja sijoittui neljänneksi. Ilanit edusti Israelia Eurovision laulukilpailussa uudestaan vuonna 1977 kappaleella "Ahava Hi Shir Lishnayim" ja sijoittui 11:nneksi. Ilanitin oli tarkoitus edustaa Israelia Eurovision laulukilpailussa myös vuonna 1984 kappaleella "Balalaika", mutta Israel vetäytyi kilpailusta, koska kilpailu meni päällekkäin jom hazikaron -muistopäivän kanssa. Ilanit edusti Israelia myös Tokion kansainvälisellä musiikkifestivaalilla vuonna 1974 kappaleella "Shiru Shir Lashemesh" ja sijoittui yhdeksänneksi.

## Lähteet
*

### Viitteet
Tasavallan ritarikunta

**Tasavallan ritarikunta** () on egyptiläinen ritarikunta. Se on perustettu vuonna 1953. Nimityksistä vastaa Egyptin presidentti. Kunnianosoitusta myönnetään tunnustuksena Egyptin hyväksi tehdyistä ansioista niin sotilas- kuin siviilihenkilöillekin. Saajan ei tarvitse olla Egyptin kansalainen.

Kunniamerkkiä jaetaan viidessä luokassa, joiden yläpuolella on vielä erikseen ketju:

*  I luokka
*  II luokka
*  III luokka
*  IV luokka
*  V luokka

## Lähteet
Kreeta-Maria Kentala

**Kreeta-Maria Kentala** (s. 1964 Kokkola) on suomalainen viulisti. Hän on tulkinnut sekä klassista ohjelmistoa että kansanmusiikkia.

Kentala varttui musikaalisessa kodissa. Hän oli Keski-Pohjanmaan musiikkiopistossa ensin Mauno Järvelän, sitten Kaija Saariketun oppilaana. Myöhemmin Kentala opiskeli Sibelius-Akatemiassa. Hän suoritti opintoja myös Edsbergin linnan musiikki-instituutissa Endre Wolfin ja Jennifer Nuttall-Wolfin johdolla. Edsbergin linnan musiikki-instituutissa viettämänään aikana Kentala tutustui barokkiviulisti Reinhard Goebeliin, jonka seurassa hän lähti Kölniin suorittamaan opintoja barokkimusiikissa. Kentala on soittanut orkesteriviulistina Radion sinfoniaorkesterissa. Hän on toiminut myös muun muassa Musica Antiqua Köln -barokkikokoonpanossa ja Barocco Boreale -kokoonpanossa.

Kentala on tehnyt levytyksiä solistina ja kamarimuusikkona. Hän on levytyksillään saanut kolme Emma-palkintoa, Janne-palkinnon ja kaksi Yleisradion Vuoden levy -tunnustusta. Kentala on toiminut Kaustisen kamarimusiikkiviikon taiteellisena johtajana, Kaustisen pelimanniyhdistyksen puheenjohtajana ja Oulunsalo Soi -kamarimusiikkitapahtuman taiteellisena johtajana. Kentala on opettanut muun muassa barokkiviulunsoittoa Sibelius-Akatemiassa. Hänen puolisonsa on alttoviulisti Jouko Mansnerus.

## Lähteet
Wilhelm Schuppe

**Wilhelm Schuppe** (1836–1913) oli saksalainen filosofi. Hän vaikutti 1873–1910 professorina Greifswaldin yliopistossa. Hän julkaisi muun muassa teokset *Erkenntnistheoretische Logik* (1878), *Grundzüge der Ethik und Rechtsphilosophie* (1882). Hän edusti perustamaansa tieto-opillista oppisuuntaa immanenssifilosofiaa.

## Lähteet
Dekaliini

**Dekaliini** (C10H18) eli **dekahydronaftaleeni** on sykloalkaaneihin kuuluva orgaaninen yhdiste. Yhdistettä voidaan käyttää liuottimena.

## Ominaisuudet
Huoneenlämpötilassa dekaliini on väritöntä nestettä. Yhdiste ei käytännöllisesti katsoen liukene veteen, mutta liukenee hieman etanoliin ja paremmin poolittomampiin orgaanisiin liuottimiin kuten asetoniin, dietyylieetteriin, kloroformiin ja bentseeniin. Dekaliini ärsyttää ihoa, silmiä ja hengitysteitä. Altistuminen suurelle määrälle aiheuttaa huonovointisuutta. Toistuva ihoaltistus voi aiheuttaa ihotulehduksen.

Dekaliinin rakenne koostuu kahdesta fuusioituneesta sykloheksaanirenkaasta. Molemmat renkaat ovat tuolikonformaatiossa. Yhdisteellä on cis- ja trans-isomeerit. Cis-isomeerissä fuusiokohdan vetyatomit ovat tason vastakkaisilla (toinen aksiaalinen ja toinen ekvatoriaalinen) puolilla ja trans-isomeerissä vedyt ovat samalla puolella (molemmat aksiaalisia). Cis-dekaliinille voi tapahtua rengaskäännös, jossa ekvatoriaalisen vedyn asema muuttuu aksiaaliseksi ja aksiaalinen ekvatoriaaliseksi. Trans-isomeerille rengaskäännös ei ole mahdollinen.

## Valmistus ja käyttö
Dekaliinia valmistetaan pelkistämällä naftaleenia tai tetraliinia vedyn avulla. Reaktio tapahtuu noin 200–300°C:n lämpötilassa ja katalyyttinä toimii nikkeli, platina tai palladium. Reaktiossa muodostuu isomeerien seos ja seossuhde riippuu oloista ja katalyytistä. Trans-dekaliinin osuus tuotteessa on tavanomaisesti 40–100 %.
:

Dekaliinia käytetään muun muassa vahojen, rasvojen, hartsien ja maalien liuottimina. Liuotin voi olla myös dekaliinin ja tetraliinin seos. Yhdiste voidaan hapettaa polymeerien valmistuksessa käytettäviksi syklodekanoniksi tai sebasiinihapoksi.

## Lähteet
Rokkalampi

**Rokkalampi** voi tarkoittaa seuraavia:

* Rokkalampi, lampi Konnevedellä
* Rokkalampi, lampi Liperissä
* Rokkalampi, lampi Mäntyharjulla
* Rokkalampi, lampi Ruokolahdella
* Rokkalampi, lampi Uuraisilla

## Katso myös
* Rokkalammi
Valeria Resjan

**Valeria Resjan** (s. 1971 Makijivka) on suomalainen pianisti.

Resjan aloitti pianonsoiton opintonsa Venäjällä, mutta muutti vanhempiensa kanssa Suomeen vuonna 1990. Hän sai opetusta Sibelius-Akatemiassa Hamsa al-Wadi Jurikselta ja kamarimusiikin alalla Ralf Gothónilta. Resjan sai Laura Mikkolan kanssa jaetun ensimmäisen sijan Maj Lind -pianokilpailussa vuonna 1992. Vuonna 1995 hän voitti Zaragozan Pilar Bayona -pianokilpailun, ja vuonna 1996 hän sai neljännen sijan sekä yleisöpalkinnon Montrealin pianokilpailussa. Vuosina 1996–1997 Resjan täydensi opintojaan Escuela Superior de Música Reina Sofíassa Madridissa Dmitri Baškirovin luokalla.

Resjan on esiintynyt Pohjoismaiden lisäksi Venäjällä, Isossa-Britanniassa, Saksassa, Espanjassa, Kanadassa, Japanissa ja Arabiemiraateissa. Suomessa hän on osallistunut muun muassa Kuhmon kamarimusiikkijuhlille. Orkesterien kanssa Resjan on esiintynyt muiden muassa Okko Kamun, Jorma Panulan, Leif Segerstamin, Jukka-Pekka Sarasteen, Sakari Oramon, Osmo Vänskän ja Klaus Mäkelän johdolla. Kamarimusiikissa hänen yhteistyökumppaneihinsa ovat kuuluneet Ola Karlsson, Jan-Erik Gustafsson, Martti Rousi, Marko Ylönen, Elina Vähälä, Hagai Shaham, Anna-Liisa Bezrodny ja useat jousikvartetit. Pianotriossa Resjan on esiintynyt ja levyttänyt Pietari Inkisen ja Tuomas Ylisen kanssa.

Resjan on ollut Sibelius-Akatemian kamaripianistina ja työskennellyt opettajana Helsingin konservatoriossa. Pianisti Alicia Ibáñez-Resjan on hänen tyttärensä.

## Lähteet
Immanenssifilosofia

**Immanenssifilosofia** on tajunnan ulkopuolisen eli transsendenttisen kieltävä suuntaus, jolloin maailmasta tulee tajunnan sisällys. 

Tieto-opillisessa merkityksessä immanenssifilosofia tarkoittaa filosofiaa, joka kaikissa olettamuksissaan periaatteellisesti pysyy välittömien kokemustosiasioiden piirissä eikä oleta *[[transsendentti]]a*, toisin sanoen mitään näiden tosiasioiden ulkopuolella olevaa. Erityisesti on 1800-luvun loppupuolella tämän nimen itselleen omistanut oppisuunta, jota edustaa Wilhelm Schuppe ja eräät muut ja jota kannatti *Zeitschrift für immanente Philosophie* (vuodesta 1895 alkaen). Suuntaus opettaa, että välittömiä kokemustosiasioita ovat vain tajunnan tosiasiat eli tapahtumat tajunnassamme, ja koko maailma on siis *tajunnan sisällystä*.

## Lähteet
Orava (Inkeri)

**Orava** () on entinen inkeriläinen kylä, joka kuului Kelton luterilaisen seurakuntaan. Nykyään kylä kuuluu Seuloskoin piiriin. 

Perimätiedon mukaan kylän perusti Oravainen -niminen perhe entisen inkeroisen Jalovitsa -asutusten alueella. Kylä mainitaan nimellä Oravamäki (*Årrafwamäcki*) Ruotsin 1690-luvun asiakirjassa.  Kelton kirkonkirjassa vuodelta 1745 listattiin Oravassa Ronkonen, Jurvinen, Villikainen, Hynnä, Kelkka ja Ollikainen -nimisiä sukuja. Vuonna 1849 siellä asui 169 ihmistä (76 miestä ja 93 naista), niistä inkeriläisiä (savakoita) - 122 (54 miestä ja 68 naista), ja Suomen karjalaisia - 47 (miehiä 22, naisia 25). 
Pitkää aikaa kyläläisillä ei lähes ollut omaa maata, vaan he joutui vuokramaan sitä Jaanilan hovilta
. 1900-luvun alussa kylässä toimi osuuskauppa. Kylän lapset kävivät Saakrovan kansakoulussa, missä oli sekä venäjän- että suomenkielisiä oppilaita. 

Vuonna 1926 Oravassa oli 55 taloa ja 274 asukasta, niistä 271 (54 taloa) - inkeriläisiä, ja 3 henkilöä (1 talo) - Suomen suomalaisia. Kylän talot sijaitsivat silloin ainoastaan mäen päällä. Oravassa asuneet Suomen kansalaiset onnistuivat palata takaisin rajan taakse ennen kollektivisaatiota. 

Oravan kaksi suurinta sukua olivat Mehiläinen ja Pekki, pienempiä sukuja olivat Ollikainen, Kuronen ja Kelkka. Maallikkosaarnaajat Katri Kukkonen ja Maria Kajava, molemmat o.s. Mehiläinen, ovat syntyneet Oravassa. Heillä oli iso rooli evankelis-luterilaisen kirkon elvyttämisessä Neuvostoliiton 1960-1980 -luvuilla. Näyttelijä Juha Mehiläinen oli myös kotoisin Oravasta. 

1930-luvun alussa kylän varakkaita sukuja karkotettiin "kulakkeina" Keski-Aasiaan ja Hiipinään, missä osa kuoli nälkään ja vaikeiden asuinolosuhteiden takia. Sen jälkeen 1930-luvulla kaikkian kylässä vainojen uhreja oli vielä 23 ihmistä. Toisen maailmansodan aikana kylä joutui Leningradin saartoon. Maaliskuussa vuonna 1942 kaikki Oravan suomalaiset karkotettiin, vietiin Laatokan jään kautta läheiselle rautatieasemalle ja sieltä jälleen Siperiaan. Sodan jälkeen entisille asukkaille kiellettiin asumasta kotikylässä.

## Lähteet

### Viitteet
Wilsoninkuusi

**Wilsoninkuusi** (*Picea wilsonii*) on kuusilaji, jota esiintyy Kiinassa Gansun ja Shanxin maakunnissa sekä vuoristossa. Kuusi kasvaa hitaasti noin 25 metrin korkuiseksi ja se kasvattaa noin 8–15 millimetrin pituisia ja millimetrin paksuisia neulasia. Kuusi kasvaa parhaiten kostealla maaperällä ja sen kasvupaikkoja ovat vuoret ja joenvarret.

## Lähteet
Aleksi Koli

**Aleksi Koli** eli **MrJallu101** (s. 23. syyskuuta 1997) on suomalainen uransa päättänyt tubettaja. Hänen YouTube-kanavallaan oli 216&nbsp;000 tilaajaa, yli 74 miljoonaa näyttökertaa ja yli 500 videota marraskuussa 2025. Kolin kanava tunnetaan erityisesti sen videopeleihin keskittyvästä sisällöstään. Kanavalla oli useita sarjoja, kuten: GTA V Häröilyä, Tekkit, Jallu Amerikassa ja Tuubercraft.

## YouTube-ura
Kolin YouTube-ura alkoi, kun hän julkaisi ensimmäisen videonsa "*Captain Sparklez puzzle challenge"* heinäkuussa 2011. MrJallu101-kanavan alkuaikoina sisältö painottui vahvasti Minecraft-videoihin. Hänen kanavansa ylitti 100 tilaajan rajan joulukuussa 2011, ja 2&nbsp;000 tilaajan rajan kesäkuussa 2012. Maaliskuussa 2013 Kolin kanava ylitti 20&nbsp;000 tilaajan rajan. Syyskuussa 2016 Kolin kanava ylitti 200&nbsp;000 tilaajan rajapyykin. MrJallu101-kanavan katselluin video on "GTA V Häröilyä - Hulluja ralleja!", jolla oli marraskuussa 2025 yli 1,1 miljoonaa näyttökertaa. Syyskuussa 2021 Koli julkaisi kanavallaan videon, jossa hän kertoi lopettavansa tubettamisen.

## Yksityiselämä
Koli on kotoisin Joensuusta. Koli on valmistunut ylioppilaaksi ja sittemmin opiskellut tietojenkäsittelytiedettä Itä-Suomen yliopistossa. Koli suoritti asepalveluksen palvellen suojausmiehenä Karjalan lennostossa.

## Lähteet
Hašemiittien tähden ritarikunta

**Hašemiittien tähden ritarikunta** () on jordanialainen sotilasansioiden ritarikunta. Se perustettiin vuonna 1971 kuningas Husseinin käskystä. Sitä myönnetään Jordanian asevoimien palveluksessa oleville sotilaille tunnustuksena poikkeuksellisesta sankaruudesta ja toiminnasta vihollista vastaan. Se on korkein mahdollinen jordanialaiselle sotilaalle myönnettävä tunnustus.

Ritarikunnassa on vain yksi luokka:

*  ritarikunnan nauha

## Lähteet
Kalervo Aattela

**Kalervo Tapio Aattela** (s. 23. lokakuuta 1931 Tampere) on suomalainen kuntajohtaja ja toimittaja. Hän toimi muun muassa Lahden va. kaupunginjohtajana 1974–1979 sekä Imatran kaupunginjohtajana 1981–1994.

Aattela on työskennellyt *[[Suomen Sosialidemokraatti|Suomen Sosialidemokraatin]]* toimittajana 1958–1959, *[[Loviisan Sanomat|Loviisan Sanomien]]* päätoimittajana 1959–1962, Kotkan verotarkastajana 1962, Porin verosihteerinä 1962–1963 sekä Lahden kaupungin kansliasihteerinä 1963–1965, apulaiskaupunginsihteerinä 1965–1967 ja kaupunginsihteerinä 1967–1981. Vuosina 1974–1979 Aattela toimi myös Lahden va. kaupunginjohtajana Teemu Hiltusen virkavapaan ajan. Vuonna 1981 Aattela valittiin Imatran kaupunginjohtajaksi, josta tehtävästä hän jäi eläkkeelle vuonna 1994. Puoluetaustaltaan Aattela on sosialidemokraatti. Hän on ollut myös SDP:n puolueneuvoston jäsen.

Kalervo Aattelan isä oli kansanedustaja Hugo Aattela.

## Lähteet
Sotilasansioiden ritarikunta

**Sotilasansioiden ritarikunta** () on jordanialainen ritarikunta. Se perustettiin vuonna 1976 kuningas Husseinin käskystä. Kunnianosoitusta myönnetään Jordanian asevoimissa palveleville henkilöille tunnustuksena ansiokkaasta palveluksesta. Sitä voidaan myöntää myös siviileille, jotka ovat tehneet palvelleet ansiokkaasti maanpuolustuksen saralla. Jordanialaisten ritarikuntien keskenäisessä järjestyksessä se sijoittuu itsenäisyyden ritarikunnan alapuolelle.

Ritarikunta jakautuu viiteen luokkaan, joihin nimittäminen perustuu henkilön sotilasarvoon:

*  suurristi (kenraalikunta)
*  suurupseeri (eversti tai ylempi)
*  komentaja (esiupseerit)
*  upseeri (upseerit)
*  ritari (kaikki muut)

## Viitteet
Hendersonville (Tennessee)

**Hendersonville** on kaupunki Tennesseessa Yhdysvalloissa. Nashvillen suurkaupunkialueella sijaitseva Hendersonville sai alkunsa 1784, ja sen väkiluku kasvoi voimakkaasti 1900-luvun jälkipuoliskolla. Useat tunnetut countrymuusikot ovat asuneet kaupungissa.

## Maantiede
Hendersonville sijaitsee Nashvillen metropolialueen pohjoisosassa noin 20 kilometriä Nashvillesta koilliseen. Noin kuudesosa kaupungin pinta-alasta on vesialaa, joka koostuu pääosin Cumberland-joesta.

## Historia

Tennesseehin talvella 1779–1780 saapunut Daniel Smith perusti Hendersonvillen 1784. Kaupunki on nimetty alueen ensimmäisen postimestarin, William Hendersonin mukaan. Hän asettui Sumnerin piirikuntaan 1790 ja aloitti postimestarina 11 vuotta myöhemmin. Hendersonville alkoi kasvaa 1954, jolloin valmistui Old Hickoryn pato. Vuonna 1990 kaupungin väkiluku oli noin 32&nbsp;000. Countrymusiikilla on merkittävä rooli Hendersonvillen kulttuurielämässä. Muun muassa Johnny Cash, June Carter Cash, Roy Orbison ja Conway Twitty vaikuttivat kaupungissa 1900-luvun jälkipuoliskolla.

Hendersonvillen historiallista arkkitehtuuria edustaa Daniel Smithin 1780-luvulla rakennuttama Rock Castle. Talo sijaitsee Drake's Creekin rannalla. Drake's Creek on Cumberlandin sivujoki. Toinen merkittävä rakennus on Monthaven (1860).

## Talous ja liikenne
Hendersonvillen elinkeinorakenne on palveluvaltainen (terveydenhuolto, vähittäiskauppa ja oppilaitokset). Maantieliikenteen pääväyliä ovat Tennessee State Route 386 ja U.S. Route 31E.

## Lähteet

## Aiheesta muualla
*Hendersonville, Tennessee, USA — Sunrise, Sunset, and Daylength
Saint-Fargeau

**Saint-Fargeau** on kunta Ranskassa Yonnen departementissa Bourgogne-Franche-Comtén alueella. Se sijaitsee Loingjoen varrella, noin 44 kilometriä Auxerren kaupungista lounaaseen.

Kunnan nähtävyys on keskiaikainen linna Château de Saint-Fargeau. Sen historia ulottuu 900-luvulle. Vuonna 980 Auxerren piispa Héribert perusti paikalle linnoitetun metsästysmajan. 1400-luvulla linnan omistajana oli Kaarle VII:n varojen hoitaja Jacques Coeur. Vuonna 1453 Antoine de Chabannes rakennutti nykyisen linnan vanhan linnoituksen perustuksille. Linna on viisikulmio ja siinä on kuusi suurta tornia. Vuonna 1652 Anne Marie Louise d'Orléans, Grande Mademoiselle, Ludvig XIV:n serkku, tuomittiin viideksi vuodeksi maanpakoon Fronden tapahtumien seurauksena. Tuon ajan hän vietti Château de Saint-Fargeaussa. Lepeletierin suku osti linnan vuonna 1713. Suvun jäsenistä konventin jäsen Louis-Michel Lepeletier de Saint-Fargeau äänesti kuningas Ludvig XVI:n kuolemantuomion puolesta ja hänet murhattiin vuonna 1793. Château de Saint Fargeau on keskeisessä asemassa Jean d'Ormessonin vuonna 1974 julkaistussa romaanissa *Au Plaisir de Dieu*. Vuodesta 1979 lähtien Linna on ollut Michel Guyotin omaisuutta. Linnaan on maksullinen sisäänpääsy.

## Lähteet

## Aiheesta muualla
Pääsölä

**Pääsölä** () oli inkeriläinen kylä, Venjoen luterilaisen seurakunnan kirkonkylä. Nykyään kylän alue kuuluu Pavlovskin kaupunkiin. 

## Historia
Kylä mainitaan Novgorodin Vatjan viidenneksen verokirjassa vuodelta 1499/1500 ("*Päznevo, Tarvisari*" Inkereen pogostassa). Kylän nimi ilmeisesti polveutuu inkeroisesta sanasta *pääsköi*, pääskynen.

Vuonna 1849 Pääsölässä asui 276 ihmistä (135 miestä ja 141 naista), kaikki inkeriläisiä (savakoita). 
Kylä sijaitsi lähellä Pääsölänojaa (ven. Popovka), mikä laskee Venjokeen. Ojan ranta oli jyrkkä ja kivinen, rinteessä näkyi erilaisia geologisia kerrostumia, eniten paasikiveä. Kylässä oli rakennettu vuonna 1803 Venjoen seurakunnan kirkko, puukirkko, malliltaan kaksoisristikirkko. Huonokuntoisena se purettiin 1880-luvulla ja korvattiin uudella vuonna 1885 vihityllä kivikirkolla. Sisältä se muistutti Helsingin Johanneksen kirkkoa. Pappila ja kanttorila sijaitsivat kirkon vieressä, samalla kummulla, jolle kirkkokin oli rakennettu. Kirkon ja pappilan lähellä sijaitsevan kansakoulun välissä oli avara nurmikenttä, jossa järjestettiin yleisinkeriläiset laulujuhlat tai suuret raittiusjuhlat.
Kylän isot suvut oli Hynninen, Meldo, Peuhkuri, Pöllä, Pönni, Reho ja Vääkänen. Runoilija,  kirjallisuus- ja teatterikriitikko, sekä olympiavoittaja Aale Tynni vietti lapsuusvuodet Pääsölässä, mistä äidinsä ja isoäidinsä oli kotoisin. 

Vuonna 1926 kylässä oli 109 taloa ja 415 asukasta, niistä 384 henkilöä (101 taloa) - inkeriläisiä. Neuvostoaikana kirkko jatkoi toimintansa, vaikka se vaikeutettiin kaikin keinoin. Vuonna 1937 kiellettiin kaikkinainen uskonnon harjoittaminen koko suomalaisen Inkerin aluella, papisto joko karkotettiin tai vangittiin. Kirkosta tuli kommunistinen klubi. 

Toisen maailmansodan aikana kylä oli saksalaisjoukkojen miehittämä. Vuosina 1943-1944 inkeriläisiä vietiin Viron kautta Suomeen.  Sodan jälkeen osa heistä jäi Suomeen, jotkut pakenivat Ruotsiin. Neuvostoliittoon palanneet eivät vastoin lupauksia päässeet kotikyläänsä, vaan heidät karkotettiin eri puolille Venäjää.

Pääsölässä syntynyt Väinö Piipponen teki 1940-luvulla pahvista kylän pienoismallin, joka on nykyään Kansallismuseossa.

## Lähteet

### Viitteet
Ben Hardy

**Ben Hardy** (oik. Benjamin Jones, s. 2. tammikuuta 1991 Bournemouth, Englanti) on englantilainen näyttelijä.

## Ura
Ben Hardy varttui Sherbornessa, joka on pikkukaupunki Lounais-Englannissa. Hän opiskeli sikäläisessä Gryphon Schoolissa. Hänen ensimmäinen merkittävä roolinsa oli Arthur näytelmässä *The Judas Kiss* (Hampstead Theatre, 2012). Hän on näytellyt teatterissa myös klassisen Romeon roolin tragediassa *[[Romeo ja Julia]]* sekä useita muita osia.

Hardyn ensimmäinen televisiorooli oli Peter Beale BBC:n pitkäaikaisessa saippuasarjassa *[[EastEnders]]*. Hardy näytteli sarjassa vuosina 2013–2015. Hardyn ensimmäinen elokuvarooli oli arkkienkeli supersankarielokuvassa  *[[X-Men: Apocalypse]]* (2016). Vuonna 2018 Hardy sai positiivisia arvioita Roger Taylorin roolistaan Queen-yhtyeen vaiheista kertovassa draamassa *[[Bohemian Rhapsody]]*. Hän opetteli soittamaan rumpuja suoriutuakseen roolistaan.

Vuonna 2019 Hardy näytteli Netflixin toimintaelokuvassa *6 Underground*. Vuonna 2023 hänellä oli Oliver Jonesin rooli Netflixin romanttisessa komediassa *Love at First Sight*, joka perustuu romaaniin *The Statistical Probability of Love at First Sight*.

## Valikoitu filmografia
### Elokuvat
*X-Men: Apocalypse (2016)
*Mary Shelley (2017)
*Bohemian Rhapsody (2018)
*6 Underground (2019)
*Unicorns  (2023)
*Love at First Sight (2023)
### Televisiosarjat
*EastEnders (2013–2015)
*The Woman in White (2018)
*The Girl Before (2021)

## Lähteet
Lucy Boynton

**Lucy Boynton** (s. 17. tammikuuta 1994 New York, Yhdysvallat) on brittiläinen näyttelijä.

## Ura
Boyntonin varhaisin elokuvarooli oli nuori Beatrix Potter elämäkertadraamassa *[[Beatrix Potter – taiteilijaelämää]]* vuonna 2006. Seuraavat mainittavat valkokangasroolit hän teki 2010-luvulla. Niihin kuuluu muun muassa Raphina musikaalissa *Sing Street* (2016) ja historiallinen henkilö Mary Austin elokuvassa *[[Bohemian Rhapsody (elokuva)|Bohemian Rhapsody]]* (2018). Vuonna 2023 Boynton näytteli sivuosan suositussa *[[Barbie (elokuva)|Barbie]]*-komediassa.

Televisiossa Boynton on näytellyt vuodesta 2007. Hänen debyyttinsä kotikatsomoissa oli Pollyn rooli televisioelokuvassa *Ballet Shoes*, minkä jälkeen sekä sivu- että päärooleja on ollut suhteellisen tiheään.

## Valikoitu filmografia
### Elokuvat
**[[Beatrix Potter – taiteilijaelämää]] *(2006)
**Copperhead* (2013)
**Sing Street* (2016)
**[[Idän pikajunan arvoitus (vuoden 2017 elokuva)|Idän pikajunan arvoitus]]* (2017)
**[[Bohemian Rhapsody (elokuva)|Bohemian Rhapsody]]* (2018)
**Chevalier* (2022) (roolina historiallinen henkilö Marie Antoinette)
**[[Barbie (elokuva)|Barbie]]* (2023)
### Televisiotuotannot
**Ballet Shoes* (2007)
**Mo* (2010)
**The Dreams of Bethany Mellmoth* (2017)
**The Politician* (2019)
**The Ipcress File* (2022)
**Why Didn't They Ask Evans?* (2022)

## Lähteet

## Aiheesta muualla

*
Nusa Penida

**Nusa Penida** on Indonesiassa Balin provinssissa sijaitseva saari. Nusa Penida on jyrkkäreunainen saari, jolla on useita valkoisia hiekkarantoja sekä suosittuja sukelluspaikkoja. Nusa Penida on yksi Lombokinsalmessa sijaitsevasta "saarikolmikosta", se on Nusan saarista suurin. Se sijaitsee Balin ja Lombokin saarten välissä.

Saarella vierailee satoja tuhansia turisteja vuosittain. Balin kuvatuimpiin kohteisiin kuuluvat Nusa Penidalla sijaitsevat Broken Beach, Angel’s Billabong ja Crystal Bay. Saarelle pääsee sekä pikaveneellä että lautalla Sanurista, Padangbaista ja Nusa Lembonganilta, joista on yhteys Nusa Penidalla sijaitsevaan Toyapakehin satamaan. Sataman lähistöltä löytyy odotustiloja, ajoneuvojen vuokrauspaikkoja sekä ruokailu- ja majoituspaikkoja. Saarella ei ole julkista liikennettä ja tiet ovat kapeita sekä kuoppaisia.

Nusa Penida nimettiin maailman reppumatkailijoiden ykköskohteeksi vuodelle 2020.

## Historia
Historiallisesti, ainakin 1800- ja 1900-luvuilla, Nusa Penidaa käytettiin Klungkungin hallintoalueen rangaistussiirtolana, ja se on liitetty pitkään mustaan magiaan. Rikkomuksista tuomitut balilaiset lähetettiin sinne kärsimään tuomiotaan. Jotkut lähteet viittaavat myös siihen, että kuolemaantuomitut vangit tapettiin merellä ja annettiin uhreiksi Penidan demonille, Jero Gede Macalingille.

## Lähteet
Asbjørn Herteig

**Asbjørn Herteig** (15. helmikuuta 1919 Hadsel – 2. lokakuuta 2006 Bergen) oli norjalainen arkeologi. Hän työskenteli konservaattorina Bergenin yliopistossa ja johti Bryggenin alueen kaivauksia 1950-luvulla sekä vaikutti Bryggenin säilyttämisen puolesta.
## Lähteet

## Aiheesta muualla
Gwilym Lee

**Gwilym Lee** (s. 24. marraskuuta 1983 Bristol, Englanti) on brittiläinen näyttelijä. Hän on näytellyt useissa William Shakespearen näytelmissä. Leen elokuvarooleihin kuuluu Brian May elokuvassa *[[Bohemian Rhapsody (elokuva)|Bohemian Rhapsody]]*.

## Ura
Leen sukutausta on walesiläinen. Seitsenvuotiaana hän innostui rugbyn pelaamisesta, josta hän luopui teatteriopintojen takia. Leen lapsuudenperhe muutti tiuhaan, ja asettui lopulta Birminghamiin. Leen nuoruus oli usein tasapainoilua walesiläisen ja englantilaisen identiteetin välillä. Ajatus näyttelemisestä ammattina alkoi itää 16-vuotiaana, jolloin Lee pääsi näyttelemään Royal Shakespeare Companyssa.

Vuonna 2009 Lee näytteli Laertesin roolin Shakespearen tragediassa *[[Hamlet]]*, jota esitettiin Broadwaylla New Yorkissa. Vuonna 2011 Lee palkittiin Edgarin roolistaan *[[Kuningas Lear]]issa*, jota esitettiin Donmar Warehouse -teatterissa Lontoossa.

Lee on näytellyt useissa televisiosarjoissa vuodesta 1997 alkaen. Tuolloin hänellä oli James Hunterin rooli sarjassa *Animal Ark*. Vuosina 2013–2016 Lee näytteli rikosylikonstaapeli Nelsonia draamasarjassa *[[Midsomerin murhat]]*. Vuosina 2020–2023 hänellä oli Grigorin rooli satiirisessa draamakomediassa *The Great*.

Lee on näytellyt myös muutamissa kokoillan elokuvissa. Vuonna 2018 hän näytteli Brian Mayta Queen-yhtyeestä kertovassa draamassa *[[Bohemian Rhapsody (elokuva)|Bohemian Rhapsody]]*. Seuraavana vuonna hänellä oli Nedin rooli australialaisessa romanttisessa komediassa *Top End Wedding*.

## Valikoitu filmografia
### Elokuvat
*The Last Witness (2018)
*Bohemian Rhapsody (2018)
*Top End Wedding (2019)
*Here (2024)
### Televisiosarjat
*Animal Ark (1997–1998)
*Midsomerin murhat (2013–2016)
*Jamestown (2017)
*The Great (2020–2023)

## Teatterirooleja
*Rikhard III (rooli: Prinssi Edvard, 1999)
*Kuningas Oidipus (rooli: sanansaattaja, 2008)
*Hamlet (rooli: Laertes, 2009)
*Kuningas Lear (rooli: Edgar, 2010)
*Othello (rooli: Cassio, 2011)

## Lähteet

## Aiheesta muualla
*Theatricalia: Gwilym Lee
Luikujärvi

**Luikujärvi** on metsäjärvi Juvan länsiosassa Etelä-Savossa. Sen pinta-ala on 1,5 neliökilometriä. Etäisyys Mikkelistä on 22 kilometriä koilliseen.

## Maantiede
Luikujärvi koostuu pääaltaasta ja sen länsipuolisesta Pieni-Luikusta. Järvenosia yhdistää noin 40 metriä leveä Luiunsalmi. Ainoa nimetty lahti on järven itäosan suultaan avoin Purolahti. Järven koillisosassa sijaitsee pitkä ja kapea Särkänniemi. Noin kolmasosa Luikujärvestä on enintään metrin syvyinen. Pääaltaan eteläosassa on 10–19 metriä syvä alue, joka kattaa lähes viidesosan järven pinta-alasta. Syvin kohta sijaitsee järven kaakkoisosassa.

Kartan perusteella Luikujärven laajin saari on altaan pohjoisosan noin kaksihehtaarinen Porasaari. Särkänniemen eteläpuolella sijaitsee saarirykelmä. Pieni-Luiku puolestaan on erittäin matala ja saareton. Luikujärven rantamaat ovat valtaosin metsää. Järven itäpuoliset peltoaukeat eivät ulotu aivan rantaan asti.

Luikujärven tulouomat ovat Unijoki pohjoisesta ja Alajoki lännestä Tihmas-järveltä (94,7 metriä mpy). Idästä Pahasuolta järveen laskee nimetön tulouoma. Luikujärven luusua sijaitsee etelässä Louhikkoniemen ja Petäälahdenniemen välissä. Järven vedet laskevat Kilpolankoskea kaakkoon Rautjärven (83,5 metriä mpy) Kilpolanlahteen.

Luikujärven vesitilavuus on 6&nbsp;495&nbsp;000 kuutiometriä.

Luikujärvi (04.167.1.001) kuuluu Pekurilanjoen valuma-alueeseen (04.167), joka on kolmannen jakovaiheen vesistö Vuoksen vesistössä (04). Toinen jakovaihe on Syysjärven valuma-alue (04.16) ja ensimmäinen jakovaihe on Suur-Saimaan alue (04.1). Luikujärvi on toiseksi laajin Pekurilanjoen valuma-alueen 29:stä vähintään hehtaarin laajuisesta vakavedestä. Laajin on Nääringinjärvi ja kolmantena on Tihmas.

## Lähteet
1-dekyyni

**1-dekyyni** eli **dek-1-yyni** on dekyynin isomeeri. Sen rakennekaava on C10H18, tiheys 0,767&nbsp;g/cm3, sulamispiste -44&nbsp;°C ja kiehumispiste 174&nbsp;°C. 1-dekyyniä käytetään esimerkiksi lääketieteessä erilaisten synteettisten asetyleenimolekyylien peruselementtinä.

## Lähteet
Hadselin kirkko

**Hadselin kirkko** () on kahdeksankulmainen puukirkko Hadselin kunnassa Norjassa. Se valmistui vuonna 1824 ja siinä on noin 500 istumapaikkaa. 
## Kuvia

Hadsel kyrkje koret.jpg|Alttari
Hadsel kyrkje orgelet.jpg|Urut

## Lähteet

## Aiheesta muualla
Ouissam Alaouiten ritarikunta

**Ouissam Alaouiten ritarikunta** () on marokkolainen ritarikunta. Se on perustettu vuonna 1913 sulttaani Yusefin käskystä. Sitä myönnetään tunnustuksena ansiokkaasta poikkeuksellisesta palveluksesta niin sotilas- kuin siviilihenkilöille. Suurristiä myönnettiin aikoinaan vain kuningasperheen jäsenille ja näiden määrä oli rajoitettu 40 henkilöön.

Ritarikunnassa on viisi luokkaa (mitaliluokka oli käytössä vuosina 1914–1963). Alkujaan nauha oli kokonaan oranssi, mutta vuodesta 1934 lähtien siihen lisättiin kaksi reunaraitaa:

## Lähteet
Ei-koodaava RNA

**Ei-koodaava RNA** eli **ncRNA** () on joukko tilke-DNA:n transkriptiossa syntyviä RNA-molekyylejä, jotka eivät koodaa proteiineja. Ne osallistuvat kuitenkin muilla tavoin solun fysiologisiin prosesseihin, kehitykseen tai säätelyyn. Ei-koodaavaa RNA:ta ovat esimerkiksi ribosomaalinen RNA (rRNA) ja siirtäjä-RNA (tRNA), joilla on tärkeä osa proteiinisynteesissä. Encyclopedia of DNA Elements -projektin mukaan yli 80 prosenttia ihmisen perimästä voidaan transkriptoida RNA:ksi. Merkittävä osa transkriptoidusta perimästä on ei-koodaavaa RNA:ta.

Uusia RNA-tyyppejä on löydetty asteittain sen jälkeen, kun rRNA ja tRNA löydettiin 1950-luvun loppupuolella. RNA:n tutkimusta on 2000-luvulla kiihdyttänyt Human Genome Projectin eteneminen sekä sekvensointi- ja analyysimenetelmien kehittyminen. 2010-luvun lopussa ei-koodaavan RNA:n tutkimusta kuvailtiin nopeasti kasvavaksi tieteenalaksi ja ”etulinjan tutkimustrendiksi”.

## Tyyppejä
* ribosomaalinen RNA eli rRNA
* siirtäjä-RNA eli tRNA
* mikro-RNA eli miRNA
* pieni häiritsevä RNA eli siRNA
* pieni tuman RNA eli snRNA
* pieni tumajyväsen RNA eli snoRNA
* pitkä ei-koodaava RNA eli lncRNA
* tehostaja-RNA eli eRNA
* TERC (*telomerase RNA*)
* tRF (*tRNA-derived fragments*)
* tiRNA (*tRNA halves*)
* PIWI-vuorovaikuttava RNA eli piRNA
* circRNA (*circular RNA*)
* Y RNA
* Xist RNA

## Lähteet

## Aiheesta muualla
Leela Omchery

**Leela Omchery** (; 1929 Thiruvattar, Kanniyakumarin piirikunta – 1. marraskuuta 2023 New Delhi) oli intialainen musiikkitieteilijä ja muusikko. Hän tuli tunnetuksi Intian perinteisiä musiikin muotoja koskeneesta laajasta tutkimustyöstään.

Omcheryn tutkimuksesta suuri osa keskittyi karnaattiseen musiikkiin ja hindustanilaiseen musiikkiin, mutta hän työskenteli myös vähemmän tunnettujen intialaisen musiikin muotojen huomion lisäämiseksi. Omchery työskenteli Delhin yliopistossa 28 vuoden ajan ja toimi sen musiikin laitoksen johtajana, kunnes jäi eläkkeelle vuonna 1994. Hän julkaisi lukuisia kirjoja, joiden joukossa ovat *Immortals of Indian Music*, *Gleanings in Indian Music*, *Indian Music and Allied Arts* (viisi laitosta), *Abhinayasangeetham*, *Keralathile Laasya Rachanakal* ja *Leela Omcheriyude Pathangal*. Hän julkaisi myös novelleja ja teki käännöstöitä tamilin kielestä, esimerkiksi Kalki Krishnamurthyn romaanista *[[Parthiban Kanavu]]*.

Omcherylle myönnettiin Padma Shri palveluksista musiikin alalla vuonna 2005. Hän oli naimisissa kirjailija Omchery N. N. Pillain kanssa. S. D. Omchery ja klassinen tanssija Deepti Omchery Bhalla ovat pariskunnan lapsia. Playbacklaulaja Kamukara Purushothaman oli Leela Omcheryn nuorempi veli.

## Lähteet
Henning Kvitnes

**Henning Kvitnes** (s. 13. toukokuuta 1958 Halden) on norjalainen laulaja-lauluntekijä. Hän löi läpi Saturday Cowboys -yhtyeessä (alun perin nimeltään The Young Lords) 1980-luvun alussa. Sen jälkeen Kvitnes julkaisi kaksi albumia Next Step -yhtyeen ja kolme albumia Little Eden -yhtyeen kanssa ennen siirtymistään soolouralle 1991. Tuolloin hän myös vaihtoi laulukielen englannista norjaksi.
## Albumit
### Next Step
* *The Tunnel* (1982)
* *Open Road* (1982)
### Little Eden
* *Back To...Little Eden* (1987)
* *Solitude Road* (1988)
* *Everyday Life* (1989)
### Sooloalbumit
* *Veien hjem* (1991)
* *Postcards From Life* (1993)
* *Godt vann* (1995)
* *Tida bare kom - de beste so far* (1996)
* *Evig eies (kun et dårlig rykte)* (1997)
* *Heartland* (1999)
* *Scandicana* (2001)
* *På godt norsk* (2003)
* *Bare vente litt på sjelen* (2004)
* *Ut av veggen* (2005)
* *Stemmer i gresset* (2007)
* *Tid for latskap* (2009)
* *For sånne som oss* (2010)
* *Ingen tid å miste* (2012)
* *Jada, vi elsker...* (2014)
* *60 runder rundt sola* (2018)
* *Ut å vekke sola - 20 sommersanger* (2021)
## Lähteet

## Aiheesta muualla
Friedrich Chrysander

**Karl Franz Friedrich Chrysander** (8. heinäkuuta 1826 Lübtheen – 3. syyskuuta 1901 Hampuri) oli saksalainen musiikkitieteilijä, musiikin historioitsija ja musiikkikriitikko. Hän oli yksi musiikkitieteen uranuurtajista ja muun muassa julkaisi täydellisen edition Georg Friedrich Händelin kokonaistuotannosta alkuperäisten käsikirjoitusten pohjalta.

Chrysanderin ensimmäiset julkaisut olivat paikallislehtiin laadittuja arvosteluja ja artikkeleita. Vuonna 1853 hän julkaisi esseitä oratorio- ja kansanlauluaiheista. Vuonna 1855 hän sai filosofian tohtorin arvon Rostockin yliopistosta. Chrysander julkaisi vuosina 1858, 1860 ja 1867 kolme osaa Händelin elämäkerrasta, mutta hanke ei edennyt loppuun vaan teossarja kuvaa Händelin elämää ainoastaan vuoteen 1740 saakka. Yhteistyössä kirjallisuushistorioitsija Georg Gottfried Gervinuksen kanssa Chrysander perusti vuonna 1856 Händelgesellschaftin (Händel-seura) edition valmistamiseksi Händelin kokonaistuotannosta. Seura kuitenkin hajosi vuonna 1860. Chrysander jatkoi työskentelyä hankkeen parissa itsenäisesti ja sai sille vuodesta 1860 rahoitusta Hannoverin Yrjö V:lta. Vuodesta 1866 Chrysander kuitenkin vastasi itse kooko tuotannosta. Viimeisen (95.) osan Händelin tuotannon editiosta hän sai valmiiksi vuonna 1894. Chrysander teki säännöllisiä matkoja Lontooseen tutkimaan Händelin nuotteja ja muita käsikirjoituksia. Hän hankki monet Händelin kirjoituksista musiikkikirjaston kokoelmiin Hampuriin. Hän myös myi kirjastoon osan huomattavasta henkilökohtaisesta kirjastostaan vuonna 1875.

Chrysander kirjoitti runsaasti esseitä ja artikkeleita 1700–1800-lukujen säveltäjistä sekä laajasta musiikillisten aiheiden kirjosta. Hän oli myös päätoimittajana *[[Allgemeine musikalische Zeitung]]issa* (1868–1871, 1875–1882) ja toimitti *Jahrbuch für musikalische Wissenschaft* -julkaisua. Vuonna 1885 Chrysander perusti yhteistyössä Philipp Spittan ja Guido Adlerin kanssa *Vierteljahrsschrift für Musikwissenschaft* -julkaisun. Hän oli lisäksi mukana toimittamassa kuusiosaista teossarjaa *Denkmäler der Tonkunst* vuosina 1869–1871. 

## Lähteet
Valtaistuimen ritarikunta

**Valtaistuimen ritarikunta** () on marokkolainen ritarikunta. Se on perustettu vuonna 1963 kuningas Hassan II:n käskystä. Sitä jaetaan tunnustuksena ansiokkaasta palveluksesta sekä sotilaille että siviilihenkilöille. Suurristien määrä on rajoitettu vain 20 henkilöön.

Ritarikunnassa on viisi luokkaa:

*  suurristi
*  suurupseeri
*  komentaja
*  upseeri
*  ritari

## Lähteet
Muhammedin ritarikunta

**Muhammedin ritarikunta** () on marokkolainen ritarikunta. Se on perustettu vuonna 1956 ja se on maan korkein mahdollinen ritarikunta, jota myönnetään vain kuningasperheen jäsenille, ulkomaalaisille valtionpäämiehille tai kuninkaallisille. Joissain poikkeuksellisissa tapauksissa sitä voidaan myöntää myös sotilas- ja siviilihenkilöille.

Ritarikuntaa jaetaan kolmessa luokassa (erityisluokka, I luokka ja II luokka), mutta näitä ei erotella erilaisilla nauhoilla.

## Lähteet
Guido Adler

**Guido Adler** (1. marraskuuta 1855 Eibenschütz – 15. helmikuuta 1941 Wien) oli itävaltalainen musiikkitieteilijä. Hän oli nykyaikaisen musiikkitieteen perustajia.

Adler muutti perheineen Wieniin vuonna 1864 ja aloitti neljä vuotta myöhemmin musiikin teorian ja sävellyksen opinnot Anton Brucknerin johdolla Wienin konservatoriossa. Alun perin Adler suuntautui lakiuralle ja opiskeli oikeustiedettä Wienin yliopistossa, josta hän sai tohtorin arvon vuonna 1878. Opiskeluaikanaan hän piti yliopistolla Richard Wagneria koskeneen luentosarjan, joka julkaistiin nimellä *Richard Wagner* vuonna 1904. Lisäksi hän perusti Felix Mottlin kanssa Akademischer Wagnervereinin (Akateeminen Wagner-seura). Adler päätti hylätä oikeustieteen, laati väitöskirjan länsimaisesta musiikista ennen vuotta 1600 ja sai filosofian tohtorin arvon vuonna 1880. Kaksi vuotta myöhemmin hän pätevöityi yksityisdosentiksi. Hän sai myös valmiiksi teoksen harmonian historiasta. Vuonna 1884 Adler perusti Philipp Spittan ja Friedrich Chrysanderin kanssa *Vierteljahrsschrift für Musikwissenschaft* -julkaisun. Vuonna 1885 hän sai nimityksen musiikin historian professoriksi Prahan saksalaiseen yliopistoon.

Adler ehdotti vuonna 1888, että Itävallan valtio julkaisisi teoksen merkittävästä itävaltalaisesta musiikista. Työtä varten perustettiin Denkmäler der Tonkunst in Österreich -niminen hanke, jonka päätoimittajana Adler toimi vuosina 1894–1938. Hankkeen yhteydessä julkaistiin itävaltalaista musiikkia 83 laitoksen verran. Adler oli vuonna 1892 Wienissä pidetyn Kansainvälisen musiikki- ja teatterinäyttelyn musiikin jaoksen järjestäjä. Hän sai vuonna 1898 nimityksen musiikin historian professoriksi Wienin yliopistoon. Hän perusti sinne musiikkitieteelliselle tutkimukselle omistetun instituutin. Adlerin luennot olivat suosittuja, ja niitä tulivat kuulemaan opiskelijat eri puolilta Eurooppaa. Hänen opiskelijoistaan monista tuli myöhemmin tunnettuja säveltäjiä ja musiikkitieteilijöitä.

Adler oli Gustav Mahlerin läheinen ystävä ja julkaisi vuonna 1916 Mahleria käsittelevän kirjan. Hänen kiinnostuksensa ulottui hänen oman aikansa musiikkiin, ja hän ihaili myös Arnold Schönbergin teoksia. Vuonna 1924 Adlerista tuli *Handbuch der Musikgeschichten* toimittaja.

Adlerin tytär, lääkäri Melanie Karoline Adler joutui Maly Trastsjanets -tuhoamisleirille, jossa hänet tapettiin 26. toukokuuta 1942.

## Lähteet
Georg Friedrich Puchta

**Georg Friedrich Puchta** (31. elokuuta 1798 Cadolzburg, Baijeri – 8. tammikuuta 1846 Berliini, Preussi) oli saksalainen oikeustieteilijä. Puchta oli Friedrich Carl von Savignyn kehittämän oikeuden historiallisen koulukunnan merkittävä edustaja ja samalla käsitelainopin kehittäjä.

Puchtan isä oli tuomari ja oikeudellinen kirjoittaja Wolfgang Heinrich Puchta (1769–1845). Puchta opiskeli kymnaasissa Nürnbergissa vuosina 1811–1816, ja vuonna 1816 hän ryhtyi opiskelemaan Erlangenin yliopistossa, jossa hän suoritti tohtorin tutkinnon. Hän toimi professorina Erlangenin yliopistossa vuodesta 1823 alkaen, Münchenin yliopistossa vuodesta 1828 alkaen, Marburgin yliopistossa vuodesta 1835 alkaen, Leipzigin yliopistossa vuodesta 1837 ja lopulta Berliinin yliopistossa vuodesta 1842 alkaen. Vuonna 1845 Puchtasta tuli Preussin valtioneuvoston (saks. *Staatsrat*) ja lainsäädäntökomission (saks. *Gesetzgebungskommission*) jäsen.

Puchta edusti siirtymävaihetta historiallisen koulukunnan ja oikeuspositivistisen käsitelainopin välillä. Puchtalle, kuten tämän edeltäjänä toimineelle Savignylle, oikeus oli sekä historiallinen että systemaattinen ilmiö. Hän piti Savignyn tapaan oikeuden ensisijaisena syntylähteenä kansanhenkeä, mutta hänen ajattelutapansa oli jo lähellä oikeuspositivistista käsitystä tietoiseen inhimilliseen toimintaan perustuvasta oikeudesta. Puchtan dogmaattinen kotipaikka oli Savignyn tavoin yksityisoikeudessa. Hänen kehittämänsä oikeudellinen järjestelmä oli luonteeltaan nimenomaan yksityisoikeudellinen järjestelmä, ja sen lähtökohtana oli vapauden käsite. Puchta tunnetaan myös roomalaista oikeutta koskevasta tutkimuksestaan. Hänen kirjoituksiinsa kuuluvat *Das Gewohnheitsrecht* (1828–1837), *Lehrbuch der Pandekten* (1838), *Einleitung in das Recht der Kirche* (1840), *Kursus der Institutionen* (1841–1847) ja *Kleine zivilistische Schriften* (1850).

## Lähteet
* 

### Viitteet
Malónas

**Malónas** (, ) on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 982 (vuonna 2011).

Malónasin kylä sijaitsee Ródoksen itäisissä sisäosissa noin 38 kilometriä etelälounaaseen Ródoksen kaupungista. Kylän pääelinkeino on maanviljely, ja siellä kasvatetaan erityisesti appelsiineja ja muita sitrushedelmiä sekä oliiveja.

Malónas muodostaa myös laajemman kyläyhdyskunnan (Δημοτική Κοινότητα Μαλώνος, *Dimotikí Koinótita Malónos*), johon kuuluvat varsinaisen Malónasin kylän lisäksi Charákin kylä. Koko yhdyskunnan väkiluku on 1&nbsp;135. Aiemmin kylä kuului Archángeloksen kuntaan ja vuodesta 2011 lähtien Ródoksen kunnan Archángeloksen kunnallisyksikköön.

## Lähteet

## Aiheesta muualla
Péfkoi (Ródos)

**Péfkoi** (; transl. myös *Péfki*), joskus myös **Péfkos** (Πεύκος), on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 268 (vuonna 2011).

Péfkoi sijaitsee Ródoksen itärannikolla noin 56 kilometriä etelälounaaseen Ródoksen kaupungista. Se on osa Líndoksen kyläyhdyskuntaa, ja sijaitsee Líndoksesta noin kuusi kilometriä lounaaseen. Kylän nimi viittaa seudun mäntypuihin. Nykyisin Péfkoi on paljolti turistikylä, ja siellä on lukuisia hotelleja. 

Aiemmin kylä kuului Líndoksen kuntaan ja vuodesta 2011 lähtien Ródoksen kunnan Líndoksen kunnallisyksikköön.

## Lähteet

## Aiheesta muualla

* Rhodes Pefkos. Kylän turismisivusto.
Péfkoi

**Péfkoi** (; transl. myös *Péfki*) voi viitata seuraaviin paikkoihin Kreikassa:

* Péfkoi, kylä Kreetan saarella Ierápetran kunnassa Lasíthin alueyksikössä
* Péfkoi, kylä Ródoksen saarella Etelä-Egean saarten alueella